31984L0449
L 251/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
ДИРЕКТИВА НА КОМИСИЯТА
от 25 април 1984 година
относно шесто адаптиране към техническия прогрес на Директива 67/548/ЕИО на Съвета относно сближаването на законовите, подзаконовите и административните разпоредби относно класификацията, опаковането и етикетирането на опасни вещества
(84/449/ЕИО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Директива 67/548/ЕИО на Съвета от 27 юни 1967 относно сближаването на законовите, подзаконовите и административните разпоредби относно класификацията, опаковането и етикетирането на опасни вещества (1), изменена за шести път от Директива 79/831/ЕИО на Съвета (2), и по-специално членове 19, 20 и 21 от нея,
като има предвид, че член 3, параграф 1 от Директива 79/831/ЕИО предвижда определянето на физикохимичните свойства, токсичността и екотоксичността на веществата и препаратите да бъде извършвано според методите, предвидени в приложение V;
като има предвид, че член 19 от Директива 79/831/ЕИО от 18 септември 1979 г., предвижда, че приложение V произтича от процедурата на Комитета за адаптиране към техническия прогрес и, че по-специално е необходимо да бъдат вземани под внимание методите, признати и препоръчвани от компетентните международни органи;
като има предвид, че разпоредбите на настоящата директива са в съответствие с становището на Комитета за адаптиране към техническия прогрес на директивите за премахване на техническите пречки пред търговията с опасни вещества и препарати;
ПРИЕ НАСТОЯЩАТА ДИРЕКТИВА:
Член 1
Текстът на приложение V от Директива 67/548/ЕИО се заменя с текста на приложението на настоящата директива.
Член 2
Държавите-членки приемат и публикуват преди 1 юли 1985 г. разпоредбите, необходими, за да се съобразят с настоящата директива и незабавно информират Комисията за това. Те прилагат тези разпоредби, считано от 1 юли 1986 г.
Член 3
Адресати на настоящата директива са държавите-членки.
Съставено в Брюксел на 25 април 1984 година.